mk en mk mk es ro pt it en uk hbs_lat nl en fr sq el da ne pl nl ar ja eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk hbs_cyr mk mk mk mk mk mk mk mk bg mk mk mk mk mk mk mk mk ru hbs_cyr mk mk mk mk mk mk ru mn mk mk uk en mk mk mk hbs_cyr mk mk mk mk mk mk mk mk mk mk mk mk mk ro mk ru mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Македонија: Твитер-хаштаг за премиерот – #Ж · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Македонија: Твитер-хаштаг за премиерот – #Ж
Објавено на 13 март 2012 8:37 GMT
Прочитај го овој напис на русский, Español, English
Македонската твитерџиска заедница го користи хаштагот #Ж како симбол/кратенка која се однесува на премиерот Никола Груевски.
Влијателниот корисник на Твитер Necovski објасни како дошло до ова на неговиот блог Аеродромски сон. Сè започнало со отворањето на официјалниот профил на премиерот. Веста за тоа во дневниот весник Нова Македонија содржела печатна грешка, известувајќи дека името на профилот е Жгруевскиникола, што за твитерџиите штречело како „штица у око“ (идиом врз основа на библискиот стих од евангелието по Матеј 7:3):
Е сега кој користи Твитер знае, кој не еве да објасниме дека никот не може да ти биде на кирилица (прво и основно) и пред никот се користи знакчето @. И сега кој има напишано барем 2 документи во животот веројатно знае дека има македонска поддршка и англиска или америчка или вотева, на која дудуци пишуваат со ФОНТ. И новинарот, пардон Журналистот, го однел фино лепо у редакција текстот на америчка поддршка нормално. Најпаметниот у редакција му рекол брат зашто бе вака пишуете у фонтови, друг пат немојте, ај бегај ја ќе го средам текстот. Ставил АДОН ЛСКонвертМак и го пукнал цел текст на конвертирање и резултат претпоставувате беше Жгруевскиникола. (ова се сепак претпоставки, можно е да користеле и друг софтвер). Тоа што сега драги читатели вие го читате како @GruevskiNikola е уште една победа на критичкото око на твитер заедницата.
Како и да е,твитер заедницата, како што тоа обично бива, како трофеј од оваа победа го присвои хаштагот (hashtag – е ставање на префикс на одреден збор, при дискутирање на одредена тема. Се користи за полесно дискутирање и пребарување на одредена тема во рамки на Твитер) #Ж. Така да денес, скоро сите твитови врзани со работата на Владата или лично некоја изјава на Премиерот се води под хаштагот #Ж. Мала варијација на тема @Ж што во твитер Жаргонот би било обраќање на Премиерот или пак доколку го користите во вашиот твит обраќање кон Премиерот или познат и како меншн.
Дел од твитовите кои јас ги симнав се содржани на линков…
На пример, VidanaDesign и Stariot го користеа хаштагот при дискусијата за скандалот кога фотограф на дневниот весник Фокус откри дека пратеници во парламентот од владеачкото мнозинство добиваат пусулчиња од премиерот со инструкции што да го прашаат во текот на сесија за пратенички прашања по повод отчет на Владата (на сликата е пратеникот Илија Димовски).
Дел од разговорот дали печатна грешка од ливчето треба да се придружи на „хаштаг-азбуката“.
Содржината на официјалниот Твитер-профил на премиерот претежно се состои од најави на македонски, напишани во трето лице (на пр. „Премиерот Никола Груевски ќе се обрати на средбата организирана од фондацијата Конрад Аденауер…“) и објавни напишани во прво лице еднина на англиски автоматски генерирани преку неговиот профил на Фејсбук („Објавив 13 фотографии на Фејсбук во албумот…“). Очигледниот недостаток на личен допир и негрижа за форматот на медиумот, која се огледа во тоа што твитовите се само исечени наслови на написи, не влијаат поволно за угледот на профилот меѓу твитерџиите. Покрај тоа, „премиерот“ – или попрецизно, лицето одговорно за ажурирање на неговиот профил, никогаш го нема користено „неговиот“ хаштаг – што би го направило дел од заедницата.
Примери на двата основни вида премерски твитови.
Влатко Васиљ, кој во моментот на пишување на оригиналната верзија на написов (29.12.2011.) имаше 1.086 следбеници, наспроти 733 на премиерот, напиша:
Се док ја ијам поише фоловерс од #Ж, твитеров ќе има смисла!! 🙂
(На 13.03.2012. Васиљ има 1.654 следбеници, а наспроти Груевски со 1.021.)
Друг пример за користење на хаштагот е од неодамнешната акција за подигање новогодишна елка од пластични шишиња. ArsovaM искоментира:
Ако добро котира елкава може #Ж да каже дека е проект на Скопје 2014
Нецовски наводно го објавил постот со објаснението цитирано погоре како одговор на многубројните прашања од понови или неинформирани корисници на социјалните медиуми за значењето на #Ж, кое се прошири и на Фејсбук благодарение на апликациите кои автоматски пренесуваат твитови како статуси.
„Што е #Ж? – #Ж е #Ж!“ – колаж за премиерот со ликот на претседателот
Авторот го илустрираше постот со колаж на Sead93 и Banekoma, на кој е претставена пародија на познатата изрека на претседателот Иванов, кој на новинарско прашање што подразбира под „разумен компромис“ во спорот за името со Грција налутено одвратил со тафтологијата:  „Разумен компромис е разумен компромис. Тоа е разумен компромис! Не можам да ви објаснувам – сфатете го!“
Источна и Централна Европа
Најнови написи од Источна и Централна Европа
Хрватските граѓани и бизниси искажуваат поддршка за Украина на различни начини
Белорусија  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Македонија  18 февруари 2022
„Не го барав тоа“: Четири жени се борат против родовото насилство во Босна и Херцеговина
Босна и Херцеговина  21 јануари 2022
Топ написи од свет
Скопје: Одржан собир за размена на сликички од светското првенство во фудбал
Источна и Централна Европа  30 април 2014
Македонија: Студентски протест заврши со насилство
Источна и Централна Европа  1 април 2009
Бугарија, Македонија: Војна за историјата преку блогови
Источна и Централна Европа  11 април 2008
колку за архива, го имам и во видео искористено Ж -то http://youtu.be/8ngtvm1GwuI
21 март 2012, 20:14
Приклучи и се на дискусијата
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани